﻿Emilia David Consecinţele bilingvismului în teatrul lui Matei Vișniec Emilia David este Doctor în Literatură Italiană la Universitatea din Torino și recent a ^nalizat un Doctorat în Filologie, realizat în cotutelă la Universităţile din București și Torino. A predat Literatura Italiană și, respectiv, Literatura Română și Limba Română la Universităţile din Torino, Udine și Pisa, la ultima desfășurîndu-și în continuare activitatea didactică. Este autoarea monogra^ilor In^uenţe ale futurismului italian asupra avangardei românești. Sincronie și speci^citate (Paralela 45, Pitești, 2004), Futurismo, Dadaismo e avanguardia romena: contaminazioni fra culture europee (1909-1930) (L'Harmattan Italia, Torino, 2006) și Avanguardie, nazionalismi e interventismo nei primi decenni del XX secolo (Aracne, Roma, 2011). A îngrijit, tradus şi introdus antologia F. T. Marinetti, Manifestele futurismului (ART, București, 2009) și a coordonat şi prefaţat culegerea de texte dramaturgice de Matei Vișniec „La storia del comunismo raccontata ai malati di mente” e altri testi teatrali (Editoria&Spettacolo, Spoleto–Perugia, 2012). Studiile monogra^ce, articolele sale publicate pînă în prezent ca și participările la colocvii internaţionale sînt rezultatul stadiilor de cercetare efectuate de autoare în centre de studii și arhive, printre care cele de la Scuola Normale Superiore din Pisa, de la Bibliotecile Naţionale din Florenţa și Torino, de la Bibliothèque Nationale de France din Paris şi de la „Maison Jean Villar” din Avignon (de asemenea secţiune regională a BNF), precum și de la „The Robert Gore Rifkind Center for German Expressionist Studies” din cadrul Muzeului de Artă (LACMA) din Los Angeles. Descrierea CIP a Bibliotecii Naţionale a României DAVID, E M ILI A Consecinţele bilingvismului în teatrul lui Matei Vişniec / Emilia David. - Bucureşti: Tracus Arte, 2015 ISBN 978-606-664-530-0 www.tracusarte.ro Editura Tracus Arte Bucureşti, str. Sava Hentia nr. 2, sector 1 © 2015 Tracus Arte Emilia David CONSECINŢELE BILINGVISMULUI ÎN TEATRUL LUI MATEI VIȘNIEC 2015 Lui Valentin Cuprins INTRODUCERE / 11 PRIMA PARTE / 27 O perspectivă traductologică asupra literaturii lui Matei Vișniec: traducere, autotraducere și bilingvism CAPITOLUL I / 29 Preambul la problematica autotraducerii operei dramatice a lui Matei Vișniec I. 1. Mizele unei poetici a bilingvismului în opera lui Matei Vișniec / 29 I. 2. A adopta/a nu adopta o altă limbă. Motivații și consecințe. Cîteva repere istorico-literare / 42 I. 3. Provocări și condiționări ale scrierii/traducerii unui text dramatic (în limba franceză) / 57 I. 4. Corpusurile operei bilingve și modalitățile traductive adoptate de autorul-traducător / 66 CAPITOLUL II / 74 Demersul traductiv între procedeele traducerii auctoriale și cele ale traducerii alografe II. 1. Autotraducerea aproape ca o traducere literală… Conformarea/neconformarea față de doxa traducerii / 74 II. 2. Mai decis, pe urmele unei traduceri canonice / 85 II. 3. Traducerea și transformările ei necanonice. Faza „bilingvismului parțial” (1987-1992) în Angajare de clovn, Spectatorul condamnat la moarte și Păianjenul în rană / 96 Exempli^cări / 100 CAPITOLUL III / 122 Etapa „bilingvismului deplin”: al treilea corpus al operei lui Matei Vișniec III. 1. „Făcînd naveta între cele două cosmosuri, unele texte se potențializează diferit”. Deosebiri cultural- antropologice / 122 7 III. 2. Soluții traductive autonome în ^ecare versiune lingvistică / 137 III. 3. Efectele poeticii bilingve la granița dintre invenția stilistic-lexicală și surpriza fonică / 148 III. 4. Alte trăsături lexicale și stilistice: oralitatea autotraducerii / 166 Cîteva concluzii / 180 CAPITOLUL IV / 184 Traducere și autotraducere în poezia și romanele lui Matei Vișniec. Relația autorului cu traducătorii săi IV. 1. Aspecte bilingve în traducerea poeziei și romanelor lui Matei Vișniec / 184 IV. 2. Autotraducerea și relația autorului cu colaboratorii și cu traducătorii operei sale / 204 IV. 3. Autotraducerea și operațiile de tip palimpsest. Concluzii / 220 CAPITOLUL V / 232 Preambul la receptarea operei dramatice a lui Matei Vișniec V. 1. Alte elemente de poetică în contextul teatrului francofon și european din ultimele decenii / 232 V. 2. Performance și metateatru în L'histoire du communisme racontée aux malades mentaux. Funcțiile informative ale teatrului postdramatic și postmodern / 237 V. 3. Centralitatea cuvîntului, scriitura monologică și implicațiile lor dramaturgice și scenice. Poetica „teatrului descompus” / 252 V. 4. Vocea corală pe scena tragediilor actualității. Prezențe defuncte și revizitări ale teatrului absurdului / 266 V. 5. Două piese intertextuale / 270 8 PARTEA A DOUA / 287 Ecouri franco-italiene: aspecte ale receptării operei dramatice a lui Matei Vișniec CAPITOLUL I / 289 Receptarea operei dramatice în Franța I. 1. Prezența lui Matei Vișniec în opere de sinteză ale teatrului francofon și european / 289 I. 2. Festivalul din Avignon: cîteva repere istorico-teatrale / 306 I. 3. Prezența și receptarea teatrului lui M. Vișniec la Festivalul din Avignon O^ (1993-2014). Începuturile: primele con^rmări și reluări (1993-1999) / 316 I. 4. Piese noi și montări de texte deja reprezentate. Reluări și consolidări (2000-2007) / 364 I. 5. Montări pentru alte texte noi. Vitalitatea pieselor din perioada '77-'87 (2008-2014) / 403 Concluzii / 451 CAPITOLUL II / 457 Receptarea operei dramatice în Italia II. 1. Introducere. Prezența teatrului lui M. Vișniec în mediul editorial și în reviste academice de dramaturgie / 457 II. 2. Spectacole produse în Italia / 467 Concluzii / 491 CONCLUZII / 493 ANEXA 1 / 510 Convorbire inedită cu Matei Vișniec ANEXA 2 / 521 Cîteva repere pentru un pro^l biobibliogra^c al dramaturgului Matei Vișniec BIBLIOGRAFIE / 525 BIBLIOGRAFIA PRIMARĂ / 528 BIBLIOGRAFIA SECUNDARĂ / 540 INDEX DE AUTORI / 569 9 INTRODUCERE Acest volum reprezintă versiunea pentru tipar a unei părţi a tezei de Doctorat a autoarei, aproximativ a jumătăţii conţinutului integral al lucrării, urmînd ca partea așa-zicînd „geamănă” să ^e publicată într-un alt volum. Motivaţia care a stat la baza opţiunii pentru o astfel de formulă editorială este dublă. Mai întîi de ordin tematic, întrucît organizarea subiectelor principale în structura ansamblului a permis deja din faza redactării împărţirea modulară a întregii cercetări. În al doilea rînd, dimensiunea amplă a acesteia din urmă a îngăduit, de asemenea, o astfel de alegere în vederea publicării. Miza principală a proiectului integral a constat în încadrarea și de^nirea din trei perspective de studiu diferite a pro^lului literar plurivalent al lui Matei Vișniec, unul dintre scriitorii cu cea mai înaltă cotă valorică din literatura română actuală. Cum se știe, după expatrierea sa în Franţa, autorul devenit bilingv și-a continuat propriul parcurs literar, ^ind cunoscut astăzi în patria sa adoptivă mai ales ca dramaturg, unul dintre cei mai reprezentați și mai apreciați din cadrul secțiunii O^ a Festivalului din Avignon. În cartea de faţă, opera lui Matei Vișniec, în ansamblul ei, și cu precădere cea dramaturgică, este investigată din unghiul traductologic și din cel al difuzării în Franța, în special în cadrul participărilor consecutive ale pieselor autorului la sărbătoarea anuală a teatrului internaţional din Orașul Papilor. Cercetarea se încheie cu ecourile difuzării aceluiași teatru în Italia – spaţiu cultural cunoscut autoarei datorită împrejurării că aceasta s-a stabilit în Peninsulă în urmă cu 15 ani –, alăturînd trimiteri la alte orizonturi culturale care au manifestat o deschidere evidentă spre producția teatrală a dramaturgului. Cadrul axat predominant pe perspectiva franceză a făcut necesare unele referiri la spectacole importante produse în cultura de origine a autorului, dar analiza nu și-a propus ca obiectiv 11 întreaga receptare în România, tematică atît de vastă încît ar ^ presupus tratarea ei într-o monogra^e de sine stătătoare. Chiar în absenţa unei asemenea lucrări, publicul intelectual român cunoaște destul de bine subiectul. Versantele traductologic și al receptării constituie direcții de studiu care rămăseseră, de fapt, insu^cient sau prea puțin abordate în lucrările critice publicate pînă în prezent, atît sub aspectul încadrării teoretice (perspectiva referitoare la bilingvismul scriiturii), cît și sub cel al raportării la un model cuprinzător, integrator, european, de pildă, al dramaturgiei actuale. Va trece, în schimb, în celălalt volum demersul de a-l situa pe poetul Vișniec – aşadar, o altă identitate artistică a scriitorului –, în contextul „clasicizatei”, dar mereu actualei generații '80, în care acesta s-a a^rmat pînă în 1987, momentul autoexilării sale la Paris. Prima Parte a cărţii cuprinde o explorare amplă a dimensiunii traductologice a producției literare a scriitorului bilingv, cu scopul de a propune un cadru coerent de studiu aplicabil operei complete, focalizînd atenția, în primă instanță, asupra scriiturii sale dramatice, mai precis, asupra motivațiilor și procedeelor traducerii auctoriale. Ulterior, demersul își va deplasa unghiul de analiză spre caracteristicile traducerii alografe, realizate, adică, de traducători propriu-ziși (alții decît autorul însuși), identi^cabilă în poezia și proza lui M. Vișniec publicate pînă în prezent în limba franceză. Autotraducerea va ^, deci, considerată ca specie distinctă a teoriei și practicii traducerii, în contrapunct cu traducerea alografă. Am pornit de la premisa că în ansamblul literaturii lui Matei Vișniec este oportun să distingem trei direcţii principale de analiză, care corespund unei diviziuni a operei în tot atîtea corpusuri literare. Primul ^lon include totalitatea literaturii scrise în limba română, în România, din 1977 pînă în 1987. Corpusul este constituit din trei volume de poezie, La noapte va ninge (1980), Orașul cu un singur locuitor (1982) și Înțeleptul 12 la ora de ceai (1984), și din diferite piese de teatru editate abia în primii ani '90, împreună cu romanul Cafeneaua Pas-Parol (1992), redactat în 1982. A doua direcţie de studiu are ca obiect o perioadă de creaţie mai scurtă (1987-1992), dar foarte interesantă din perspecti- va de cercetare delimitată, simptomatică pentru momentul de căutare a propriei identităţi literare a autorului, într-un mediu lingvistic și cultural nou, pe care am numit-o drept faza de „bi- lingvism parțial sau incipient”, marcată de efortul de dobîndire graduală a unei duble competențe (atît lingvistice, cît și cultu- rale), care abia într-o fază ulterioară se va manifesta în mod sis- tematic, constant și alternativ în cele două limbi ale scriiturii. Acest al doilea corpus format exclusiv din opere dramatice îl indică pe M. Vișniec drept un autor de texte originale în limba română, care se traduce pe sine însuși sau care, în anumite cazuri, apelează la ajutorul unor colaboratori. În puține cazuri, transpunerea lingvistică în franceză a textelor a fost încredințată integral unor traducători. Direcția demersului traductiv e unică (dinspre limba română spre limba franceză) și constă, cum am speci^cat mai sus, în traducerea unui text literar original dintr-o limbă-sursă într-o limbă-ţintă, proces în care rolul decizional asupra soluţiilor adoptate îi aparţine autorului. Al treilea ^lon al operei cuprinde – cu o singură excep- ție – piese scrise iniţial în limba franceză (din 1992 pînă în prezent), pe care cercetarea traductologică nu va mai putea să le analizeze în mod adecvat prin grila conceptuală aplicată fa- zei anterioare, întrucît transferul ulterior al unora dintre aces- tea în limba română comportă uneori modi^cări importante, nu numai la nivel de micro-text (lexicale, de ordin simbolic-reto- ric sau stilistic), ci într-un plan mai extins. Piesa Le retour à la maison, publicată în franceză în 2004, deși scrisă anterior, în orice caz, înainte de editarea în 2001 a versiunii în limba maternă, este una dintre cele mai ilustrative exempli^cări ale acestui nou proces al scriiturii, speci^c deci altei etape, cea de „bilingvism deplin sau matur”, 13 marcată de gradul superior de competenţă lingvistică atins de dramaturg și condiţionată de mize expresive diferite, ca și de o profundă înţelegere a deosebirilor dintre codurile artistice ale spectacolului românesc și cele ale teatrului francez sau, cu alte cuvinte, a aşteptărilor noului său public (francez in primis), inclusiv cel profesionist (regizori, actori etc.). Asupra dramaturgului a funcţionat ca factor modelator ^na și bogata cultură scenică, acumulată în timp, odată cu vizionarea atentă a spectacolelor montate chiar după propriile piese (socotind aici și reprezentările diferite ale unui singur text în regii succesive), și, în sens mai larg, cunoașterea fenomenului artistic și teatral contemporan din Franţa, din România și din alte orizonturi culturale. În cazul mai multor texte dramaturgice incluse în acest ultim corpus (dar nu al totalității acestora), se va înţelege prin „bilingvism deplin” existenţa unor piese de teatru care dispun ^ecare de două originale. La o lectură critică acurată apare evidentă imposibilitatea de a grupa și analiza toate textele teatrale ale lui M. Vișniec, ce aparțin din punct de vedere cronologic acestui al treilea ^lon, pe baza criteriului originalului dublu. Acest demers se revelează productiv doar atunci cînd este aplicat pieselor al căror original secund se îndepărtează cel mai mult de versiunea-pereche redactată inițial. Precizez în legătură cu denumirile utilizate pentru etapele franceze ale literaturii lui M. Vișniec, respectiv cea de „bilingvism parțial sau incipient” și cea de „bilingvism deplin sau matur”, că în alte contribuții publicate pînă în prezent am numit aceleași perioade de creație drept „faza traducerii și autotraducerii” și, simetric, „faza de bilingvism”, acordîndu-le accepții identice celor cu care operez în prezenta lucrare.1 1 Cf. Emilia David, „Traduzione, autotraduzione e bilinguismo nell'opera drammaturgica di Matei Vișniec”, în Roberto Merlo & Cristina Trinchero (îngrijit de), Quaderni di studi italiani e romeni, vol. 6, 2011, Edizioni dell'Orso, Alessandria, 2012, pp. 48-49. 14 Așadar, am folosit anterior termenii „autotraducere” şi „bilingvism” într-un sens mai degrabă restrîns, pentru a desemna două procese graduale de scriitură, care reprezintă nivele de competenţă lingvistică diferite și – aspect de-o relevanță fundamentală – inclusiv un mod distinct al autorului de a se situa faţă de propria operă, paralel cu trecerea sa treptată de la ipostaza de autor-traducător într-o a doua limbă percepută inițial ca străină (faza a doua), la cea de autor bilingv, care își concepe deliberat opera ca un neobosit „transfer” dintr-o limbă în cealaltă, ambele idiomuri ajungînd să-i procure aproape același grad de apartenență (faza a treia). Acest statut i-a permis totodată lui M. Vișniec să adopte o privire din interiorul celor două culturi și societăți la care se raportează. Înțelegeam, deci, prin „bilingvism” doar ultima etapă. Pentru un plus de claritate, în prezent optez, deci, pentru binomul mai simplu, anunțat mai sus. Cînd va apărea cu acest sens, strict circumscris procesului de elaborare a operei în cele două limbi, indicînd, adică, o evoluție lingvistică distinctă între etapele acesteia, termenul „bilingvism” (cu adăugirile „parțial” sau „incipient” și, respectiv, „deplin” sau „matur”) va ^ indicat între ghilimele. În toate celelalte accepții, și mai ales în cele în care bilingvismul reprezintă la modul general folosirea a două limbi pe planul conversației sau scriiturii, respectiva vocabulă va ^ folosită fără ghilimele. O altă trăsătură a operei în funcție de care se structurează analiza se referă la faptul că experiența traducerii în faza ultimă se desfășoară în dublu sens lingvistic: pe de-o parte, avem teatrul, scris mai întîi în franceză și autotradus aproape simultan în limba maternă, pe de altă parte, poezia de după 1987, compusă direct în românește, dar tradusă în limba franceză, ori în colaborare (cu participarea autorului) – aceasta din urmă ^ind o experiență circumscrisă la un singur volum, À table avec Marx. Alteori, transpunerea versurilor ia forma traducerilor propriu-zise. În plus, este fundamental de remarcat încă din faza premiselor că doar dramaturgul scrie pînă în prezent în ambele limbi. 15 Poetul Vișniec participă doar la de^nitivarea traducerii, cum am anunțat în legătură cu placheta citată. În schimb, proza e redactată exclusiv în limba maternă, neexistînd deocamdată traduceri auctoriale în limba de adopție, ci doar traduceri încredințate altor traducători. Din cele cîteva idei expuse în aceste rînduri introductive decurg deja o serie de interogații cărora analiza din cuprinsul acestui studiu le va acorda o atenție specială. Este legitim să ne întrebăm în primă instanță ce probleme pune o traducere auctorială (realizată, adică, de autor) și cît/prin ce diferă aceasta de aspectele proprii unei traduceri canonice (alografe). Altfel spus, ce îi apropie și ce îi îndepărtează în demersul lor pe un autor-traducător și pe un traducător obișnuit? Această distincție va reprezenta axa și criteriul de bază al analizei următoare, în funcție de care se va ordona schema tematică a Primei Părți. Derivă de aici o întreagă reţea de puncte nodale care, privite în logica proprie traductologiei și într-o perspectivă uni^cată, vor con^gura trăsăturile și mizele traducerii auctoriale în opera lui Matei Vișniec, și, extinzînd, vor aduce o contribuție la delimitarea unui model general al aceluiași tip de transpunere lingvistică, considerată în accepția ei de specie a teoriei și practicii traducerii. Așadar, cînd creatorul este un dramaturg, în speță Vișniec, ce comportă traducerea teatrală ca gen? De ce natură pot ^ intervențiile autorului care-și translează propriile texte dramatice din limba maternă în limba de adopție și, respectiv, în sens contrar? Mai departe: se poate avea a priori certitudinea că obișnuințele de lectură ale oamenilor de teatru – profesioniștii scenei –, acelea formate și exersate în scopul reprezentării textului, sînt identice în cultura teatrală română și în cea franceză? Altfel formulat, ce înseamnă să scrii teatru în limba franceză, adică pentru actori și regizori francezi, după ce ai deprins anumite competențe în altă cultură? Va mai ^ util să sesizăm dacă și prin ce aspecte diferă limba română a literaturii acestui scriitor în intervalul de dinainte și 16 în cel de după exil. Avînd ca termen de comparație experiența bilingvismului din romanele beckettiene, se ivește întrebarea suplimentară dacă există in^uențe ale limbii franceze asupra textelor din limba maternă, ținînd cont de faptul că producția dramaturgică scrisă după 1987 este aproape în totalitate tradusă apoi de autor din limba franceză, mai puțin piesa Occident Express, redactată inițial în românește. Tot în cadrul etapei a treia, entitatea modi^cărilor operate de autor pe versiunile lingvistice ale unui singur text literar este de natură să ne îndreptățească să vorbim despre două opere distincte? Respectivele schimbări constau, prin urmare, în rescrieri parțiale sau integrale? În de^nitiv, în literatura bilingvă a lui Matei Vișniec, ce nivele de sens se transformă la trecerea dintr-o limbă și dintr-o cultură într-alta? Ipotezele de lucru legate de statutul scriitorului care se autotraduce și de raportul său cu propria producţie literară nu se epuizează aici. Alte enigme se ivesc dacă luăm în considerație relația dintre traducerea auctorială și geneza operei autorului bilingv (Vișniec sau oricare altul). Schimbînd încă o dată perspectiva, pentru a explora modul în care se relaționează între ele redactările lingvistice ale aceleiași scrieri, va ^ indispensabil să înțelegem dacă în ansamblul producției literare a unui scriitor bilingv se pot stabili legături între autotraducere și intertextualitate, și, dacă da, în ce termeni teoretici și practici. Mai mult, se pune problema să răspundem dacă un autor care se autotraduce se poate comporta de așa manieră încît între cele două versiuni lingvistice să apară un raport similar celui dintre hipotext și hipertext. Sintetizînd, este subsumabilă analiza operei bilingve unei viziuni „transtextuale” (în termenii lui Genette)? Dacă e o prerogativă specială a autorului și, totodată, o nevoie inconturnabilă pentru el aceea de a rescrie ceva (un text, un fragment, cîteva replici) prin traducere, atunci iată că va ^ necesară descrierea procedeelor prin care acest traducător cu statut special se menține cît mai aproape de prima versiune 17 lingvistică și, deci, de canoanele traducerii alografe sau, din contră, va trebui să sesizăm cît de departe merge și prin ce mijloace expresive se poate concretiza libertatea autorului- traducător, în comparaţie cu cea îngăduită unui traducător propriu-zis. Ajungînd în acest punct, devine iminentă clari^carea relației dintre autor și traducătorii cu care colaborează. În cazul lui Matei Vișniec analiza va puncta două situații: rolul traducătorilor împreună cu care scriitorul semnează anumite traduceri de piese de teatru (1987-1993), publicate în limba franceză în faza imediat ulterioară expatrierii și, mai recent, volumul de versuri À table avec Marx (2013), ocazii în care participă efectiv, în unele împrejurări chiar în proporţie dominantă, la transpunerea lingvistică a cîtorva opere scrise inițial în românește, iar colaborarea este una o^cializată pe coperta cărților. În al doilea rînd, este vorba de traducerile altor texte poetice și ale prozei autorului. În sens (traductiv) contrar, dinspre limba franceză spre română, intră în joc alte două cărți (le numesc la timpul potrivit), traducătorii cu statut deplin avînd libertatea de a se manifesta strict în limitele canonului traducerii alografe. Una dintre premisele principale ale cercetării de faţă se sprijină pe ideea că o analiză adecvată şi completă, nu doar traductologică, a operei dramatice a lui M. Vișniec, incluzînd şi traducerea ei într-o a treia limbă (se va exempli^ca prin transpuneri existente în italiană), trebuie să ia în consideraţie, în măsura în care acestea există, compararea versiunilor lingvistice ale ^ecărui text literar, nutrind convingerea că opera trebuie identi^cată cu totalitatea bilingvă a versiunilor ei. Doar astfel se va putea observa dacă și prin ce modalități comunică versiunile-pereche ale ^ecărei piese și se va evalua natura condiționărilor impuse de „meniul” de opțiuni efectuate de autor la momentul redactării respectivelor versiuni. Consecinţele adoptării acestui tip de analiză sînt multiple și reprezintă și acestea obiective de prim ordin ale cercetării de 18 față, cele mai importante urmînd să ^e aprofundate în paginile următoare, împreună cu strategiile și modalităţile traductive speci^ce atît etapei de „bilingvism incipient sau parțial”, cît și celei de „bilingvism matur sau deplin”. Transferul lingvistic înseamnă pentru operă deopotrivă pierdere și cîștig (în literatura de gen ultimul termen e sinonim conceptelor de „îmbogățire” și „potențializare” a semni^cațiilor). Teoria și experiența concretă a traducerii ne invită să descoperim că ^ecare scriitor bilingv perpetuează conștient sau nu o practică prin care opera tinde să mențină în limba-țintă cel puțin o trăsătură de^nitorie a scriiturii sale. Matei Vișniec mizează, așa cum vom observa, pe poezie, care impregnează în fond totalitatea producției sale literare. Iată cîteva supoziții care incită cercetătorul să exploreze dacă și în ce măsură literatura bilingvă a acestui scriitor aspiră, grație trăsăturilor ei structurale, la o poetică bilingvă, cu atît mai mult cu cît pilonul de rezistență al arhitecturii ei este, în intenția autorului, poeticitatea. Cît privește Partea a doua a volumului (a treia în sumarul tezei de Doctorat din care a fost preluată), aceasta propune – cum am anticipat – o analiză a receptării teatrului lui M. Vișniec cu precădere în Franța și Italia. Pro^lul componentei dramaturgice obligă la o investigare ce se desfășoară la rîndul ei pe mai multe paliere. De la receptarea în opere de sinteză – antologii, istorii și dicționare ale teatrului european și francofon – trecerea la planul editorial este oarecum implicită, şi se va concentra asupra volumelor individuale și a traducerilor deja publicate. Urmează cîteva referiri la impunerea treptată a acestui teatru în circuitul academic din cele două culturi. În ^ne, cercetarea conține o analiză a modului în care piesele autorului au fost puse în scenă, în special la edițiile succesive ale Festivalului de la Avignon, în perioada 1993- 2014, precum și în teatre italiene, de la debutul în 1998 la Piccolo Teatro din Milano, pînă în prezent. 19 Înaintea desfăşurării acestui tablou al difuzării teatrului lui Vișniec în mediile amintite mai sus, există la ^nalul Primei Părţi o secțiune menită să facă legătura între concluziile perspectivei bilingve – aducînd, deci, o completare necesară asupra poeticii dramaturgului prezentă în textele citate în capitolele de analiză traductologică, și comentate acolo în mod predominant în acea cheie de lectură –, și între particularităţile altor piese ce vor face obiectul catalogării și interpretării în secțiunile rezervate receptării propriu-zise. Această parte secundă a cărţii va aduce argumente de ordin istorico-literar, istorico-teatral și de natură interpretativă, utilizînd atît instrumentele dramaturgiei, literaturii în sens extins, cît și din domeniul practicii scenice, care vor motiva și cuanti^ca pentru prima oară într-un demers de sinteză o judecată de valoare și un bilanț cu totul remarcabile cu privire la activitatea dramaturgului Matei Vișniec. Investigarea este cu atît mai utilă cu cît se cunoaște faptul că pînă în prezent etapele și caracteristicile acestui parcurs artistic și de creaţie nu au făcut încă obiectul unei cartogra^eri acurate. Astfel, se va pune în lumină faptul că recunoașterea autorului, consacrată de premiile presei de specialitate, iar în 2009 de „Prix européen” al SACD (Société des Auteurs et Compositeurs Dramatiques), a început încă din primii ani de participare a pieselor sale pe scenele de la Avignon, con^rmîndu-se și consolidîndu-se treptat, an de an. Putem reconstitui astăzi „istoria” prezenței consecutive, în aceste două decenii, a dramaturgiei lui Vișniec la Festivalul din Provenţa, mai ales grație fondului bibliogra^c și arhivistic foarte consistent deținut de biblioteca de la „Maison Jean Vilar” din Avignon, sediu regional al Bibliotecii Naționale a Franței (BNF), unde sînt păstrate zecile de dosare de presă ale montărilor care au dat viață scenică operei dramatice a autorului româno-francez. Acestea conțin informații detaliate despre programele, orarele, locațiile și companiile de teatru care au reprezentat textele respective, precum și articole și recenzii 20 apărute în presa franceză după ^ecare spectacol, la un loc cu pliantele, a^șele și toate celelalte urme ale acestor prezențe scenice. Totodată, fondul pune la dispoziție surse actualizate de prim ordin pentru alcătuirea de bibliogra^i complete asupra unuia dintre cele mai extinse festivaluri internaționale de teatru contemporan, și care permit explorarea poeticilor scriiturii teatrale francofone și franceze din secolul XX, cu prelungirile lor care ajung pînă astăzi. Așadar, o mare parte a materialului bibliogra^c consultat pentru elaborarea acestor capitole provine din lectura fondului disponibil la „Maison Jean Vilar”, în timp ce alte documente, de asemenea, niciodată analizate în studiile și monogra^ile apărute pînă în prezent în România sau în Italia, mi-au fost puse la dispoziție de Matei Vișniec din arhiva sa personală, împreună cu alte numeroase informații extrem de utile. Lista surselor este mai lungă și va ^ indicată în Concluziile volumului. Lectura critică a acestor documente are, pe lîngă scopurile deja anunțate, și pe acela de a sesiza o eventuală aderență a poeticii lui Vișniec la modelele teoretice și la practica teatrului european din anii '80, '90 și 2000, ceea ce ar presupune apartenența efectivă a autorului la esteticile cristalizate în acest amplu spațiu artistic internațional. Explorarea principalelor sinteze, antologii și dicționare ale teatrului apărute în ultimele decenii în special în Franța oferă un alt indiciu relevant cu privire la receptarea autorului și a modului în care este evaluată tematica și scriitura pentru scenă a acestuia în cultura în care trăiește și în care a aspirat să se integreze, odată ce în 1987 a luat decizia să-și măsoare forța creatoare într-un univers cultural și o limbă, altele decît cele de origine. Astfel, prima întrebare, premergătoare oricărui act interpretativ, va ^: există o rubrică Vișniec sau o piesă a sa (ori mai multe) incluse în aceste lucrări? În al doilea rînd, dacă răspunsul va ^ a^rmativ, următorul demers va clari^ca în baza cărui criteriu a fost selectat un anumit text, mai degrabă decît 21 altul, trecînd totodată și la examinarea criteriilor generale de alcătuire a respectivelor ediții. Va ^ pasionant să recompunem structura destul de complicată a puzzle-ului francez, rami^cațiile principale ale rețelei de raporturi profesionale și umane care au legat ani de-a rîndul o trupă de actori, pe regizorul ei și pe creatorul textului, ultimul dispus deseori să le urmeze demersurile, să asiste la spectacole, să pună în contact experți, oameni de teatru din medii și chiar țări diferite. Profuziunea de producții franceze în materie de spectacole și chiar existența unor texte ale autorului, pentru scrierea cărora acesta a bene^ciat de rezidențe de creație, de pildă, în cadrul programelor promovate de La Chartreuse, Centre National des Écritures du Spectacle de la Villeneuve- lès-Avignon, se explică într-o proporție relevantă – așa cum se va putea vedea – și prin soliditatea și sistematicitatea politicii culturale franceze de subvenționare și sprijinire a teatrului din resurse publice. Franța este din acest punct de vedere un caz cu totul remarcabil la nivel continental. Referitor la versantul italian al receptării, analiza va pune în evidenţă, ca și pentru cel francez, atît difuzarea producției scenice în mediile teatrale din Peninsulă, cît și prezența editorială a teatrului dramaturgului, împreună cu activitatea de explorare și interpretare a acestuia la nivel academic și profesionist. Vor ^, deci, numite companiile și teatrele care au reprezentat piesele lui M. Vișniec, identitatea lor artistică, selecțiile tematice operate de acestea, punctînd în mod adecvat momentele experiențelor respective inclusiv cu ajutorul ecourilor de presă ce le-au însoțit, făcîndu-le pe mai multe dintre ele memorabile. Totodată, va ^ necesară prezentarea succintă a publicațiilor periodice (ziare, reviste de teatru etc.) și a celor care au dedicat cronici diferitelor spectacole. Alte considerații și note bibliogra^ce se vor opri asupra cîtorva montări produse în alte medii teatrale internaționale (în Germania, Anglia, Grecia, Statele Unite, Japonia, Brazilia etc.), inspirate în cea mai mare parte de piesele reprezentate 22 mai întîi la Avignon. Pentru a nu îngreuna lectura receptării în cele două „sedii” principale (Franța și Italia), această parte a analizei (mai restrînsă, dar care va putea ^ dezvoltată în studii viitoare) va ^ cuprinsă în note de subsol. Deci, în privința pro^lului internațional, cercetarea de față nu are pretenția exhaustivității, intenția ^ind aceea de a oferi o imagine generală, mai degrabă indicativă, asupra pătrunderii operei dramaturgice a lui M. Vișniec dincolo de hotarele culturilor în care autorul s-a format și maturizat, cum ar ^ spațiul teatral italian. Reunind anumite elemente enumerate mai sus, comune perspectivelor celor două receptări în Franţa și în Italia, va ^ oportun să a^ăm în ce măsură se poate constitui un bilanț, atît diacronic, cît și sincronic, al doilea ^ind practicabil dacă, eventual, vor ieși la lumină motivații conexe care să ^ stat la baza reprezentării unei piese în orizonturi scenice multiple, în mod simultan sau într-o secvențialitate temporală imediată. Textele dramatice care comunică cel mai mult în mediile teatrale internaționale, teatrele cele mai receptive, impresiile și proiectele regizorale rezumate în cronici, recenzii și dosare ale companiilor, opțiunile care au dus la reprezentarea lui Vișniec pe aceste scene, selectate și ordonate cronologic și comentate prin prisma coincidențelor, a^nităților, revenirilor artistice cărora le-au dat curs de-a lungul vremii, toate aceste „piese” din vastul „mozaic” al difuzării operei aduc împreună un plus de precizie în con^gurarea pro^lului actual al dramaturgului. Punînd în relație perspectiva bilingvă și pe cea a receptării, se poate a^rma încă din faza premiselor că statutul dublu al autorului și, în special, „jumătatea franceză” a teatrului său, capacitatea de a se adresa e^cient din punct de vedere lingvistic și cultural unui public extins, de experți ai teatrului, ca și de simpli spectatori – însușiri ajutate de valoarea intrinsecă operei –, împreună, toate acestea au permis ca parcursul profesional al dramaturgului româno-francez să se rami^ce și să se deschidă spre alte puncte cardinale, ai căror stimuli artistici Vișniec a știut să-i absoarbă cu o autonomie critică ra^nată de timp și de 23 experiență, transformîndu-i viața și activitatea de scriitor de teatru într-o surpriză și o provocare, reiterabile în forme și cu variații dintre cele mai fertile. Prin cele două direcții de cercetare rezumate în aceste rînduri, prezentul demers își propune să contribuie la o con^gurare mai precisă a relevanței actuale a unui dramaturg a^rmat în Franța, România și în alte orizonturi culturale, grație statutului interdisciplinar și dimensiunii polimorfe a scriiturii sale, atentă la formele mereu înnoite ale literaturii și teatrului de astăzi. Ultimele precizări sînt de ordin „tehnic”. O parte a rezultatelor cercetării – realizată înaintea și în timpul celor trei ani de doctorat și dedicată tematicilor care au făcut inclusiv obiectul tezei, iar acum, implicit, al studiului de faţă – s-a concretizat în publicarea cîtorva articole și a unei culegeri de texte dramaturgice ale lui Matei Vișniec, traduse în limba italiană, pe care subsemnata le-a îngrijit și prezentat într-un eseu introductiv. Idei, perspective de analiză și alte sugestii incluse în două dintre primele contribuții anunţate mai sus, precum și în introducerea la volumul menționat, s-au topit în paginile tezei, în forme și contexte noi. Este vorba de „Valenze dell'esilio letterario negli anni '80 del Novecento: Norman Manea e Matei Vișniec”, publicat în 2013, în urma colocviului „Terra aliena”. L'esilio degli intellettuali europei, Padova–Venezia, 31 mai–2 iunie 2012. A doua contribuţie, din 2012, intitulată „Traduzione, autotraduzione e bilinguismo nell'opera drammaturgica di Matei Vișniec”, a fost editată în Quaderni di studi italiani e romeni, publicație care apare în Italia din 2003, sub auspiciile Universităților din Torino și din Craiova. Indicațiile bibliogra^ce complete ale acestora și cele care privesc culegerea de traduceri apărută în Italia sînt disponibile în Bibliogra^e. Cît despre normele pe care le-am adoptat pentru redactarea volumului (cît și a tezei), menționez că în Bibliogra^e și în 24 notele de subsol, la transcrierea numelui lui Matei Vișniec am păstrat în referințele la operele publicate în limba română gra^a din limba maternă și, respectiv, în cazul titlurilor apărute în Franța, gra^a cea mai comună, practicată de editorii francezi: Matéi Visniec. Cînd numele scriitorului se găsește transcris în citate din limba franceză sau italiană în alte forme decît cele semnalate mai sus, am conservat gra^a originală. În rest, există doar gra^a românească. Piesele de teatru apar citate în limba în care ^ecare a fost compusă inițial. Proiectul de cercetare, care a făcut obiectul tezei de Doctorat, menţionată în aceste rînduri, a fost aprobat iniţial, în toamna lui 2011, de Școala Doctorală de Litere a Facultăţii de Litere a Universității din București pentru domeniul Filologie. Începînd din 1 ianuarie 2012, programul de cercetare și respectivul Doctorat s-au desfășurat în cotutelă cu Scuola di Dottorato in Lingue e Letterature Straniere Moderne de la Universitatea din Torino, în cadrul „sectorului știinţi^c disciplinar” (cum o indică terminologia italiană) Limba și Literatura Română. Cu această ocazie, doresc să le adresez coordonatorilor tezei, Prof. Ion Bogdan Lefter și Prof. Bruno Mazzoni, cele mai vii multumiri pentru disponibilitatea și generozitatea intelectuală cu care au întîmpinat solicitările și necesităţile de studiu ale doctorandei, precum și pentru recomandările mereu prompte pe care mi le-au oferit pe întreaga perioadă a documentării și, ulterior, în faza redactării lucrării. 25